Държавен вестник, бр. 35, 2026 г., стр. 21

БРОЙ  35	
Д Ъ Р Ж А В Е Н  В Е С Т Н И К 	
СТР.  21   
пазни мерки включват комплекс от безопасни 
методи на работа и лични предпазни средства 
с бариерни функции.
2.1. Хигиена на ръцете – състои се от чети­
ри елемента, които се прилагат отделно или 
в комбинация: миене на ръце; дезинфекция 
на ръце; защита на ръцете от контаминация 
чрез ръкавици; грижи за кожата на ръцете.
2.1.1. Миене на ръце. 
2.1.1.1. Осигурени са отделно място за мие­
не, течаща топла и студена вода, течен сапун 
и кърпи за еднократна употреба. 
2.1.1.2. При използване на мивки с ръчно 
управление кранът се отваря плавно, без рязко 
движение. Ръцете се държат ниско в умивал­
ника, като тялото се намира на разстояние 
от него. Миенето на ръцете с обикновен 
течен сапун и вода продължава не по-малко 
от 20 секунди до 1 минута. При много силно 
замърсяване миенето продължава до 3 минути. 
След измиването ръцете се подсушават добре 
и се извършва хигиенна дезинфекция.
2.1.1.3. При контаминиране на ръцете със 
замърсители (напр. крем, косми, остатъци от 
хранителни продукти, остатъци от лекарстве­
ни продукти) те се отмиват, като се избягва 
опръскване. 
2.1.1.4. При контаминиране на ръцете с 
кръв, телесни течности, екскрети и секре­
ти се ползва памучен тампон или хартиена 
кърпичка, с които замърсяването се попива 
и се избърсва. Не се използва дезинфектант, 
защото може да фиксира замърсяването. Ръ­
цете се измиват обилно с вода и сапун и се 
подсушават, след което се извършва хигиенна 
дезинфекция. 
2.1.1.5. При антисептичното миене на 
ръцете антибактериалният сапун се втрива 
в сухи или леко навлажнени ръце около 30 
секунди. Добавя се вода до образуване на пяна 
и ръцете продължават да се обтриват за още 
около 30 секунди, след което се изплакват с 
течаща вода. Подсушаването се извършва с 
еднократна хартиена кърпа/салфетка. При 
мивки с ръчно управление затварянето на 
крана се извършва с използваната еднократна 
хартиена кърпа/салфетка.
2.1.2. Дезинфекция на ръце. Дезинфекцията 
на ръце е хигиенна или хирургична в зави­
симост от целта, използваното количество 
дезинфектант и времето на въздействие.
2.1.2.1. Хигиенна дезинфекция на ръце се 
извършва чрез втриване на дезинфектант (за 
предпочитане на алкохолна основа).
2.1.2.1.1. Хигиенна дезинфекция на ръце 
се извършва преди следните чисти дейности:
2.1.2.1.1.1. преди контакт с пациента;
2.1.2.1.1.2. при обслужване на един и същ 
пациент, когато се преминава от контамини­
рана към чиста част от тялото на пациента;
2.1.2.1.1.3. преди подготовка на инфузии, 
инжекции, лекарствени продукти, които са 
произведени стерилни;
2.1.2.1.1.4. преди работа с инфузионни систе­
ми и дренажи, като вкарване на лекарствени 
продукти в тях;
2.1.2.1.1.5. преди манипулации на пациента, 
напр. хигиена на устата и др.;
2.1.2.1.1.6. преди поставяне на ръкавици;
2.1.2.1.1.7. преди работа с храни;
2.1.2.1.1.8. преди работа с чисти предмети, 
като принадлежности за обгрижване на па­
циента, чисто бельо и др.;
2.1.2.1.1.9. преди влизане в изолационни 
помещения;
2.1.2.1.1.10. преди влизане в зоните на опе­
рационните зали;
2.1.2.1.1.11. преди опаковане на стерилни 
материали.
2.1.2.1.2. Хигиенна дезинфекция на ръце 
се извършва след следните нечисти дейности:
2.1.2.1.2.1. след директен контакт с конта­
минирани предмети: мръсно бельо, отпадъ­
ци, използвани принадлежности, дихателни 
апарати – маски и шлангове;
2.1.2.1.2.2. след всяко сваляне на ръкави­
ците, в т.ч. и при нарушена цялост;
2.1.2.1.2.3. преди и след обслужване на 
всеки пациент; 
2.1.2.1.2.4. преди напускане на изолационно 
помещение.
2.1.2.2. При хигиенна дезинфекция се спазва 
разходната норма и времето на въздействие, 
посочени на етикета/разрешението на използ­
вания дезинфектант, и се прилага техника за 
дезинфекция на ръцете, включваща 6 стъпки:
Първа стъпка: лицето на едната длан в 
лицето на другата длан.
Втора стъпка: лицето на дясната длан в 
гърба на лявата длан и лицето на лявата длан 
в гърба на дясната длан.
Трета стъпка: лицето на едната длан в 
лицето на другата длан, но с раздалечени и 
преплитащи се пръсти.
Четвърта стъпка: гърбът на пръстите в 
лицето на срещуположната длан при склю­
чени пръсти.
Пета стъпка: кръгово втриване на десния 
палец в затворената лява длан и обратно.
Шеста стъпка: кръгово втриване в сре­
щуположни посоки на върховете на пръстите 
на дясната ръка в лицето на лявата длан и 
обратно.
2.1.2.2.1. Всяка от стъпките се повтаря 
най-малко по 5 пъти в рамките на посочено­
то време за дезинфекция. Кожата на ръцете 
трябва да бъде влажна от дезинфектанта през 
цялото време на въздействие.
2.1.2.3. Хигиенна дезинфекция се извършва 
на ръце с къси естествени нокти (дължината